IN661/3-4. SOLICITUDE DE PARQUE EÓLICO ALTO DA TELLEIRA DE DECLA-RACIÓN DE UTILIDADDE PÚBLICA DO PARQUE EÓLICO EMPRAZADO NOS CONCELLOS DA CAÑIZA E COVELO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 14/06/2016)

En cumprimento do disposto nos artigos 128 e 148 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, faise público o Acordo do Consello da Xunta de Galicia do 3 de decembro de 2015 polo que se autorizan as instalacións, se aproba o proxecto de execución e se declara a utilidade pública, en concreto, do parque eólico Alto da Telleira emprazado nos concellos da Cañiza e Covelo (Pontevedra) e promovido pola sociedade ALTO DA TELLEIRA, SL (IN661A 2011/3-4). Acordo do Consello da Xunta de Galicia do 3 de decembro de 2015 polo que se autorizan as instalacións, se aproba o proxecto de execución e se declara a utilidade pública, en concreto, do parque eólico Alto da Telleira emprazado nos concellos da Cañiza e Covelo (Pontevedra) e promovido pola sociedade ALTO DA TELLEIRA, SL (IN661A 2011/3-4). Examinado o expediente iniciado por solicitude de ALTO DA TELLEIRA, SL en relación coa autorización administrativa, aprobación do proxecto de execución e declaración de utilidade pública, en concreto, do parque eólico Alto da Telleira (en adiante o parque eólico), constan os seguintes: Primeiro. Mediante Resolución do 20 de decembro de 2010 pola que se aproba a relación de anteproxectos de parques eólicos seleccionados ao abeiro da Orde do 29 de marzo de 2010 para a asignación de 2.325 MW de potencia na modalidade de novos parques eólicos en Galicia (DOG nº 248, do 28 de decembro), admitiuse a trámite o parque eólico, promovido por VECTOR VERDE, SA, cunha potencia de 48 MW. Segundo. O 21.06.2011, ALTO DA TELLEIRA, SL (en adiante o promotor), como sociedade filial unipersoal de VECTOR VERDE, SA e en virtude do artigo 36. e da Lei 8/2009, do 22 de decembro, solicitou a autorización administrativa, a aprobación do proxecto de execución e do proxecto sectorial e a declaración, en concreto, de utilidade pública para o parque eólico. Terceiro. O 19.08.2011, o Servizo de Enerxía e Minas da Xefatura Territorial da Consellería de Economía e Industria en Pontevedra (en adiante a xefatura territorial) informou que dentro da poligonal do parque eólico atopábase o permiso de investigación para recurso da sección C) Canda nº 3081. Cuarto. O 03.02.2012, o promotor presentou o estudo de impacto ambiental do parque eólico. Quinto. Por Resolución do 4 de maio de 2012, da xefatura territorial, sometéronse a información pública para autorización administrativa, declaración de utilidade pública, en concreto, e a necesidade de ocupación que iso implica, aprobación do proxecto de execución, proxecto sectorial de incidencia supramunicipal da instalación eléctrica e estudo ambiental das instalacións referidas ao parque eólico. A dita resolución publicouse no Diario Oficial de Galicia do 29.05.2012, no Boletín Oficial da Provincia de Pontevedra do 29.05.2012 e no xornal Faro de Vigo do 23.05.2012. Así mesmo, permaneceu exposta ao público nos taboleiros de anuncios da xefatura territorial e dos concellos afectados (A Cañiza e Covelo). Durante o período de información pública presentáronse, nas datas que se indican, as seguintes alegacións: O 04.09.2012 a xefatura territorial informou sobre as alegacións presentadas. Sexto. Durante a tramitación do procedemento a xefatura territorial solicitou os correspondentes condicionados técnicos ás seguintes administracións, organismos ou empresas de servizo público: Concello da Cañiza; Concello do Covelo; Red Eléctrica de España, SAU; Retegal, SA; Retevisión I, SA; e Agencia Estatal de Seguridad Aérea. Sétimo. O 03.08.2012, a xefatura territorial informou que se cumprían os requisitos regulamentarios para acordar favorable a continuación dos trámites previstos na Lei 8/2009, do 22 de decembro. Oitavo. O 09.10.2012 a xefatura territorial remitiu o expediente do parque eólico á Dirección Xeral de Enerxía e Minas para continuar coa tramitación do procedemento. Noveno. O 19.12.2012, a Dirección Xeral de Enerxía e Minas, de acordo co establecido no artigo 45.2 da Lei 8/2009, do 22 de decembro, acordou iniciar o trámite de compatibilidade entre os distintos aproveitamentos concorrentes no espazo territorial proxectado para o parque eólico. Décimo. O 17.01.2013, a Secretaría Xeral de Ordenación do Territorio e Urbanismo emitiu, en relación co proxecto sectorial do parque eólico, o informe ao que fai referencia o artigo 37.7 da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental. Décimo primeiro. O 20.12.2013 a Secretaría Xeral de Calidade e Avaliación Ambiental formulou a Declaración de Impacto Ambiental relativa ao parque eólico, que se fixo pública por Resolución do 21 de xaneiro de 2014 da Dirección Xeral de Enerxía e Minas (DOG nº 198, do 16 de outubro). Décimo segundo. O 28.01.2014, o Servizo de Montes de Pontevedra emitiu, con carácter desfavorable, o informe ao que fai referencia o artigo 45.3 da Lei 8/2009, do 22 de decembro. O 02.04.2014, o promotor achegou resposta ao informe, da cal se lle deu traslado ao dito Servizo de Montes. Finalmente, o 14.10.2015 o Servizo de Montes Veciñais en Man Común e Estruturas Forestais informou favorablemente o proxecto do parque eólico establecendo o correspondente condicionado. Décimo terceiro. O 05.06.2014, a Subdirección Xeral de Recursos Minerais informou que, dado que o expediente do dereito mineiro Canda nº 3081 atópase cancelado, non se aprecia incompatibilidade co proxecto do parque eólico. Aos antecedentes de feito descritos sonlle de aplicación os seguintes Primeiro. O Consello da Xunta de Galicia é competente para resolver este procedemento con fundamento no artigo 28.3 da Lei 54/1997, do 27 de novembro, do sector eléctrico, aplicable ao presente procedemento en virtude do previsto na disposición transitoria segunda da Lei 24/2013, do 26 de decembro, do sector eléctrico, e de acordo co establecido polo artigo 45.3 da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental, modificada pola Lei 4/2014, do 8 de maio, pola que se modifica a Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental. Segundo. No expediente instruído para o efecto cumpríronse os trámites de procedemento establecidos na Lei 54/1997, do 27 de novembro, do sector eléctrico, no Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental, modificada pola Lei 4/2014, do 8 de maio, na Lei 30/1992, do 26 de novembro, de réxime xurídico das administracións públicas e do procedemento administrativo común, e demais normas vixentes de aplicación. Terceiro. No que respecta ao dereito mineiro que constaba como afectado no informe da xefatura territorial do 19.08.2011, o 05.06.2014 a Subdirección Xeral de Recursos Minerais informou que aquel se atopa cancelado, polo que non procede declarar a compatibilidade ou incompatibilidade dos aproveitamentos. Cuarto. No que respecta ás alegacións presentadas, en vista do seu contido e das respostas efectuadas polo promotor, cómpre manifestar o seguinte: De acordo con todo o que antecede, e no exercicio das competencias que ten atribuídas, o Consello da Xunta de Galicia adopta o seguinte Primeiro. Autorizar as instalacións do parque eólico Alto da Telleira, emprazado nos concellos da Cañiza e Covelo (Pontevedra) e promovido por ALTO DA TELLEIRA, SL, cunha potencia de 48 MW. Segundo. Aprobar o proxecto de execución das instalacións do parque eólico composto polos documentos Proyecto de Ejecución Parque Eólico Alto da Telleira. Junio 2011 e Anexo al Proyecto de Ejecución Parque Eólico Alto da Telleira. Abril 2012 asinados polo enxeñeiro industrial José Ernesto Rodríguez Blanco, colexiado nº 1185 do Colexio Oficial de Enxeñeiros Industriais de Galicia, e visados polo dito Colexio o 16.06.2011 e o 14.02.2012, respectivamente. As características principais recollidas no proxecto son as seguintes: Terceiro. Declarar a utilidade pública, en concreto, das instalacións do proxecto do parque eólico, segundo o previsto nos artigos 52 e 54 da Lei 54/1997, do 27 de novembro, do sector eléctrico, o que leva implícita a necesidade de ocupación dos bens ou de adquisición dos dereitos afectados e implica a urxente ocupación aos efectos do artigo 52 da Lei de expropiación forzosa do 16 de decembro de 1954 (BOE nº 351, do 17 de decembro). A presente autorización axustarase ao cumprimento das seguintes condicións: Este acordo publicarase no Diario Oficial de Galicia e no Boletín Oficial da Provincia de Pontevedra, de acordo co establecido nos artigos 38 da Lei 8/2009, do 22 de decembro, e 128 e 148 do Real decreto 1955/2000, do 1 de decembro. Contra o presente acordo, que pon fin á vía administrativa, poderase interpoñer recurso potestativo de reposición no prazo dun mes a contar desde o día seguinte ao da súa notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte ao da notificación desta resolución, de conformidade co establecido nos artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa, sen prexuízo de que os interesados poidan interpoñer calquera outro recurso que estimen pertinente. Santiago de Compostela, a 15 de febreiro de 2016.—O Director Xeral de Enerxía e Minas, Damary Sbai Rodriquez.